text: Powder (rivier yn Montana)
  Powder | ||
  De rivier de Powder yn Johnson County, Wyoming. | ||
  geografy | ||
  lân | Feriene Steaten | |
  steat | Montana Wyoming | |
  ûntspringt yn | gearrin fan de Middle Fork en de North Fork | |
  lokaasje boarne | by Kaycee | |
  mûnet út yn | de Yellowstone (rivier) | |
  lokaasje mûning | by Terry | |
  sydstreamen | Lytse Powder | |
  sifers | ||
  lingte | 604 km | |
  hichte boarne | 1.391 m | |
  hichte mûning | 683 m | |
  ferfal | 708 m | |
  ôfwetteringsgeb. | 61.000 km² |
  De rivier de Powder (útspr.: ['paudǝɹ]; Assiniboin: Caȟní Wakpá, útspr.: [ʧax'ni: wak'pa:]) is in 604 km lange sydstream fan 'e rivier de Yellowstone, yn it súdeasten fan 'e Amerikaanske steat Montana en it noardeasten fan 'e steat Wyoming. Hy ûntwetteret in krite fan likernôch 61.000 km² dy't histoarysk bekend stie as it Powderrivierlân, mar dat tsjintwurdich almeast oantsjut wurdt as de Dobbe fan de Powderrivier, op 'e heechflakte eastlik fan 'e Bighornbergen. Syn namme, dy't fan gun powder ("buskrûd") komt, hat de rivier te tankjen oan it sân by in diel fan 'e iggen lâns, dat de iere ûntdekkingsreizgers oan buskrûd tinken die. Dizze Powderrivier moat net betize wurde mei Powder yn 'e steat Oregon.
  De Powder fynt syn oarsprong yn trije fertakkings yn 'e bergen fan Wyoming. De noardlike en middelste dêrfan ûntspringe op 'e eastlike skeanten fan 'e Bighornbergen, wylst de súdlike begjint op 'e noardkant fan 'e berch de Garfield Peak, yn 'e Granytbergen bewesten de stêd Casper. De trije fertakkings komme byinoar yn it heuvelige foarlân fan 'e Bighornbergen, yn 'e neite fan it stedsje Kaycee. De feriene rivier streamt dêrwei beëasten de Bighorns noardoan oer de grins mei Montana, dêr't de Lytse Powder deryn útmûnet by it stedsje Broadus. De Powder sels mûnet likernôch 80 km streamôf fan Miles City, yn 'e neite fan it stedsje Terry, út yn 'e Yellowstone.
  Boarnen, noaten en/as referinsjes: |
  Foar boarnen en oare literatuer, sjoch ûnder: Notes, op dizze side. |